cyanic-selkie/wikianc huggingface dataset:
Dinosaur
ביקורת
השיר ספג לרוב ביקורת ממבקרי מוזיקה. איאן גיטינס, מהגרדיאן, אמר כי השיר הוא "הדחה נוראית של מחזרים מזדקנים". דאג רול, ממטרו וויקלי, מתח ביקורת על הפזמון של השיר, שלדבריו מזכירים את "טוני בזיל של ימינו", ואמר כי: "האם אנחנו אמורים לחשוב שזה חמוד, או אפילו חכם? זה לא." שריל צ'יה מ-UrbanWire מתחה ביקורת על השיר ואמרה כי: "[לשיר] יש פוטנציאל להיות מאוד מעצבן אחרי כמה פעמים". מוניקה הררה, מבילבורד, נתנה ביקורת שלילית על השיר, באומרה כי השיר הוא דוגמה לאחד מ-"הטעויות" של האלבום, וקבעה שהוא יכול "לפנות רק לבני הנוער חסרי הלב ביותר". איילבה מאלון, מ-NME, נתנה לשיר דירוג של 2 כוכבים וחצי מתוך חמישה כוכבים.
פרייזר מקאלפין, מה-BBC, היה חיובי בביקורתו על השיר, כשהוא מציין שהשיר הוא השיר הטוב ביותר של האלבום. מקאלפין אמר כי: "[השיר] הוא שיר שעשוי מסוכר וחוצפה, שיר של בחורה צעירה לגבר מבוגר שמנסה לאסוף אותה במועדון. כל מה שיש לה להציע לו זה תרסיס של עלבונות ושריקות חמודות. זה ילדותי ונדרש ייעוץ עם ההורים בו-זמנית, והוא הולך להרגיז כל מבוגר בטווח שמיעה."
חגיגות המאה לתל אביב
בכ' בניסן ה'תשס"ט (14 באפריל 2009) ציינה העיר תל אביב-יפו מאה שנים להקמתה. תאריך עברי זה מציין את יום הקמתה של אחוזת בית, השכונה אליה הצטרפו שכונות נוספות (חלקן אף ותיקות יותר) והפכו לעיר תל אביב, אליה גם סופחה מאוחר יותר העיר יפו.
לקראת שנת המאה ערכה עיריית תל אביב-יפו הכנות מקיפות הבאות לידי ביטוי במיזמים עירוניים שונים ובמשך שנה זו נחגגו אירועים רבים ברחבי העיר.
את אירועי שנת המאה והמיזמים הקשורים בה ארגנה מנהלת ציבורית מיוחדת בה חברים אישי ציבור שונים ובראשם ראש העיר רון חולדאי. נשיא הכבוד של המועצה היה שלמה להט והפרויקטור האחראי על האירועים היה איתן שוורץ. המיזמים כללו 6 זירות פעילות:
אירוע הפתיחה
אירוע הפתיחה לחגיגות המאה לעיר התקיים ב-4 באפריל 2009 בכיכר רבין בנוכחות של כ-250 אלף איש. האירוע נחשב לאחד האירועים הגדולים ביותר שהופקו בישראל, בעלות של כ-4 מיליון שקל.
למעלה מ-1,000 משתתפים, ביניהם התזמורת הפילהרמונית הישראלית ושורה של אמנים ישראלים מובילים הופיעו בערב, שנמשך 70 דקות. קיום האירוע ועלותו הגבוהה זכו לביקורת רבה בקרב תושבים ואזרחים שהלינו על "בזבוז" כספי משלם המיסים, במיוחד בזמן משבר כלכלי.
לייק לואיז (אלברטה)
לייק לואיז (באנגלית: Lake Louise) הוא יישוב כפרי באלברטה, שבקנדה, במחוז אימפרובמנט מס' 9 באנף (הפארק הלאומי באנף).
היסטוריה
המושב נקרא על שם אגם לואיז הסמוך, אשר בתורו נקרא על שם הנסיכה לואיז קרוליין אלברטה (1848–1939), בתה הרביעית של המלכה ויקטוריה, ואשתו של ג'ון קמפבל, דוכס ארגייל התשיעי, שהיה המושל כללי של קנדה משנת 1878 עד 1883.
המושב נקרא במקור לאגאן (Laggan), והיה תחנה לאורך מסלול הרכבת הקנדית הפסיפית. הוא נבנה בשנת 1890. בניין תחנת הרכבת השתמר והועבר לפארק המורשת שבעיר קלגרי.
תשתיות
היישוב מופרד לשתי קהילות. הקהילה העיקרית, המכונה The Village ("הכפר"), נמצאת בגובה נמוך יותר הצמוד לכביש חוצה־קנדה (כביש אלברטה 1). יש בה מרכז קניות קטן, קניון סמסון (Samson Mall), הכולל מרכז מבקרים בפארק, חנות מכולת, מאפייה, מעדנייה, גריל, בר וחנות למוצרי ספורט. אזור הסקי, אתר הנופש בהר לייק לואיז, ממוקם מעבר לכביש 1.
הקהילה השנייה נמצאת בגובה גבוה יותר והיא ממוקמת מעל שאטו לייק לואיז, הצמוד לאגם לואיז.
רועי גולדשטיין
רועי גולדשטיין (נולד ב-20 במאי 1993) הוא רוכב אופניים מקצועי ישראלי לשעבר שהחזיק פעמיים בתואר אלוף ישראל באופני כביש. גולדשטיין רכב בקבוצת Israel Cycling Academy משנת 2015 עד 2019 וגם אחיו עומר רוכב בקבוצה בשנתיים האחרונות. פרש מרכיבה מקצועית בתום עונת 2019.
לייק לואיז (אלברטה)
תשתיות
הקהילה ממוקמת גם על כביש אלברטה A1, וקצת מדרום לכביש המהיר אייספילדס.
רועי גולדשטיין
קריירה
רועי החל להתאמן ולהתחרות בקבוצת אופני ההרים של טימישגב - קבוצת האופניים הפועלת באזור משגב בהדרכתו של המאמן עוז דודאי. בהמשך הצטרף לקבוצת אופני הכביש "500 וואט", בהדרכת אילן אולמן. בסוף עונת 2015 הצטרף לIsrael Cycling Academy. הוא סיים שלישי באליפות ישראל באופני כביש ולא הצליח לסיים את אליפות אירופה עד גיל 23 שהתרחשה באסטוניה. באליפות העולם עד גיל 23, סיים במקום ה-117.
ב-2016 השתתף במרוצים נוספים כמו טור רואנדה, טור סיביו, ועוד, אך שימש כפועל בהם ולא הגיע להישגים בולטים. באליפות אירופה לא הצליח לסיים את המירוץ, ובאליפות ישראל באופני כביש הגיע 3.
לייק לואיז (אלברטה)
גאוגרפיה ואקלים
המושב ממוקם באזור מס' 15 של מפקד האוכלוסין ובמחוזות הבחירות הפדרליים של באנף-איירדרי. הוא מנוהל על ידי מחוז אימפרובמנט מס' 9 ונמצא לצד כביש חוצה־קנדה, 180 ק"מ מערבית לקלגרי. הרקע של אגם לואיז מלא בנופים של כמה הרים מכוסים שלג כולל הר טמפל (3,543 מטרים), הר ואייט (2,983 מטרים) והר ניבלוק (2,976 מטרים).
רועי גולדשטיין
קריירה
ב-2017 מניין המרוצים של גולדשטיין המשיך לעלות, הוא סיים 6 באליפות ישראל בנגד השעון אך ניצח את אליפות הכביש. ורשם עוד הישג נאה כשהחזיק את חולצת המטפס בוואלטה פורטוגל יום אחד.
לייק לואיז (אלברטה)
גאוגרפיה ואקלים
לייק לואיז חווה אקלים תת־ארקטי (בהתבסס על שיטת קפן למיון אזורי אקלים). ממוצע השלג השנתי הוא 3.3 מ' וטמפרטורות חורף מתחת ל־-50 מעלות צלזיוס נרשמו. הקיצים מורכבים מבקרים כפורים ומימים רעננים וקרירים. שלג יכול להיות בכל חודש בשנה. בשל העובדה שבגבהים נמוכים על קו הרוחב יש אקלים יבשתי לח, ייתכן שהוא מתואר כאקלים תת-אזורי.
רועי גולדשטיין
קריירה
ב-2019 רועי לא היה במאבק על תואר אלוף ישראל באופני כביש, וסיים במקום ה-5 בלבד, 23:39 דקות לאחר המנצח, גיא שגיב.
ב-24 באוגוסט 2019, השיג רועי את הישג שיאו לאחר שסיים במקום ה-8 בקטע ה-4 של טור דנמרק, שנחשב טור קשה וטכני מאוד.
חיים לוי (מאמן כדורגל)
חיים לוי (נולד ב-8 בפברואר 1960) הוא כדורגלן עבר ומאמן ישראלי.
קריירה ככדורגלן
חיים לוי נולד וגדל בנתניה. ב-26 במרץ 1977 עלה להופעת הבכורה בבוגרים של קבוצת הפועל נתניה. שם הוא נשאר עד פירוק הקבוצה ב-1982 לאחר מכן עבר לשחק בהפועל כפר סבא. בשנים לאחר מכן שיחק במכבי תל אביב, מכבי נתניה ובית"ר נתניה שם אף שיחק כקפטן הקבוצה.
בעונת 1991/92 שיחק בהפועל חיפה והעפיל עמה לליגה הבכירה. בעונת 1992/1993 שיחק במכבי עירוני אשדוד וגם עמה העפיל לליגה הבכירה. בהמשך סיים את הקריירה בליגות הנמוכות.
לוי גם שיחק במדי נבחרת הנוער של ישראל.
עת פרש ממשחק פעיל, בשנת 1995, מונה למאמן הנוער של הפועל בית שאן.
קריירה כמאמן
לאחר שלוש שנים, בשנת 1998, מונה למאמן הפועל עכו והעלה אותה מליגה א' אז הליגה הרביעית אל הליגה הארצית. בליגה הארצית סיים עם הקבוצה בצמרת במקום הרביעי.
עונה לאחר מכן מונה למאמן מכבי עירוני קריית אתא והעלה אותה לליגה הלאומית. בליגה הלאומית סיימה הקבוצה תחת הדרכתו במקום החמישי.
באמצע עונת 2005/2006 שב לאמן את קריית אתא על מנת להציל אותה מירידה לליגה השלישית, והצליח לייצב את הקבוצה ולהישאר בליגה הלאומית.
במהלך עונת 2009/2010 מונה למאמן בני סכנין, אך פוטר לאחר ארבעה משחקים.
לאחר מכן עבר בצפרירים חולון, מכבי כפר יונה, מכבי אום אל-פחם, הפועל מגדל העמק, סקציה מעלות, הפועל עפולה ומכבי קריית גת.
ב-10 במרץ 2019 מונה לוי למאמן הפועל עכו לקדנציה השלישית בקבוצה והצליח להשאיר אותה בליגה הלאומית לעונה נוספת.
ב-20 ביוני 2019 מונה לוי למאמן הפועל אדומים אשדוד מליגה א'. ב-16 בדצמבר 2019 פוטר מאימון הקבוצה.
ב-6 בינואר 2020 מונה לוי למאמן מכבי הרצליה.
ב-23 בפברואר 2020, כשבועיים לאחר שהתפטר ממכבי הרצליה, חזר להפועל מגדל העמק.
בינואר 2022 מונה לוי לאמנה של עירוני רמת השרון
לפני תחילת עונת 2022/2023 סיים לוי את תפקידו ברמת השרון. ב-10 ביולי 2022 מונה למאמנה של אדומים אשדוד, אך פוטר לאחר שבועיים, עוד לפני פתיחת העונה, בשל חילוקי דעות עם ההנהלה.
קירוב
במתמטיקה ובמדעים, קירוב הוא ייצוג לא מדויק של ביטוי מתמטי, המתאים לשימוש כאשר דיוק מוחלט אינו אפשרי או אינו הכרחי. למרות שקירוב מתייחס בדרך כלל למספרים, אפשר ליישם אותו גם בהקשר של פונקציות, צורות וחוקים פיזיקליים. את הקירוב של a על ידי b מסמנים בסימן ≈, כך: a ≈ b.
לעיתים נעשה שימוש בקירוב עקב קיומו של מידע חלקי בלבד המונע שימוש בייצוג המדויק של הביטוי המתמטי. בפיזיקה במיוחד, בעיות רבות מורכבות מדי לפתרון אנליטי מלא ולכן משתמשים בקירובים רבים לצורך פתרונן. לכן פעמים רבות גם בהינתן ייצוג מדויק לאותו הביטוי המתמטי, קירוב עשוי להניב פתרון מספיק מדויק תוך הפחתה משמעותית של מורכבות הבעיה.
סוג הקירוב שבשימוש תלוי במידע הזמין לביצוע הקירוב, במידת הדיוק הנדרש, במידת הרגישות של הבעיה לנתונים ובמשאבים הקיימים לביצוע הקירוב, שכן על פי רוב קירוב מדויק יותר דורש יותר זמן ומאמץ. הקירוב ייחשב למדויק יותר ככל ששגיאת הקירוב תהא קטנה יותר. לקירוב, אפילו כזה המופיע בחישוב על גב מעטפה, יש ערך בעיקר כאשר הוא מלווה בחסם של גודל השגיאה.
קירוב מספרי
קירוב מספרים נעשה בדרך כלל על ידי עיגול המספר לדיוק מסוים (לערך שלם, לדיוק של שתי ספרות אחרי הנקודה העשרונית וכיוצא בזאת). שגיאת הקירוב במקרה זה נקראת על פי רוב שגיאת עיגול. מספרים רציונליים ניתן להציג בדיוק מלא בכתיב כשבר עשרוני, ולכן ייצוגם בקירוב נעשה משיקולי נוחות. מספרים אי-רציונליים לא ניתן להציג בדיוק מלא בכתיב כשבר עשרוני, משום שמספר הספרות שלהם מימין לנקודה העשרונית הוא אינסופי ואינו מחזורי, ולכן הצגתם כשבר עשרוני מחייבת קירוב, שבו מוצגות רק הספרות הראשונות שמימין לנקודה העשרונית.
אינטואיטיבית, המילה עיגול נובעת מכך שניתן לדמיין כל מספר כעיגולים והעיגול האחרון הוא השלם או חלק מהשלם האחרון, ועיגולו לשלם נעשה באמצעות מילויו (עיגול כלפי מעלה) או ריקונו (עיגול כלפי מטה).
ערכם של מספרים טרנסצנדנטיים שונים מחושב כסכום של טור אינסופי מתאים. כאשר קיימים טורים אחדים המתכנסים למספר הנדרש, ניתן להשוות ביניהם בהתאם ליעילות שבה מושג הקירוב הנדרש באמצעות כל טור. טור שבו הקירוב הנדרש (למשל 5 ספרות מימין לנקודה העשרונית) מושג באמצעות סיכום של מספר קטן יותר של איברי הטור, נחשב יעיל יותר.
קירוב פונקציות
קירוב פונקציות מתמטיות נעשה בדרכים רבות, אך ביסודן עיקרון דומה: פירוק הפונקציה לגורמים בעלי סדר גודל הולך וקטן ובחירת האיברים הדומיננטיים ביותר. תורת הקירובים באנליזה נומרית היא ענף שלם העוסק בכך.
טור טיילור למשל מאפשר לבצע קירוב פולינומי מסדר כלשהו לפונקציה מתמטית בסביבת נקודה קבועה כלשהי. אם משמיטים את כלל האיברים פרט לאיבר מסדר אפס ולאיבר הליניארי - מתקבל קירוב ליניארי לפונקציה (קירוב מסדר ראשון). אם מוסיפים גם את האיבר הריבועי, מתקבל קירוב מסדר שני וכן הלאה. התמרת פורייה מאפשרת לקרב את הפונקציה על ידי בחירת התדרים הבולטים ביותר, גם כאן, ככל שיותר תדרים יתווספו לקירוב, כך שגיאת הקירוב תהא קטנה יותר.
על פי רוב האיברים קלים לחישוב ולכן מועדפים לצורך ניתוחים אנליטיים, וככל שנבחרים יותר איברים לייצג את הפונקציה - כך הקירוב טוב יותר, אך בעלות חישוב גבוהה יותר. דוגמה נפוצה לקירוב פונקציה מתמטית היא קירוב זווית קטנה המספק קירוב מסדר ראשון לחישוב של הפונקציות הטריגונומטריות עבור זוויות קטנות.
קירובים שימושיים הנובעים מטורי טיילור
הקרובים תקפים עבור מספרים קטנים, \ |x| \ll 1:
קירוב צורות
קירוב צורות גאומטריות בדרך כלל מתייחס לצורה מורכבת או לא מוגדרת כאל אחת מהצורות הבסיסיות לצורך פישוט החישובים הקשורים באותה הצורה. דוגמה נפוצה לקירוב צורות ניתן לראות בחישובים הנוגעים לצורתו של כדור הארץ. מרבית הניתוחים הפיזיקליים מתייחסים לכדור הארץ כאל כדור מושלם, אף על פי שהוא למעשה גאואיד. למרות שניתן להשתמש בניתוח הפיזיקלי בנוסחאות הגאואיד, הקירוב לכדור מדויק מספיק למרבית הצרכים (חישובי כבידה לדוגמה) ומקל משמעותית על הניתוח ולכן מעדיפים להשתמש בו. אם נדרש דיוק יוצא דופן בניתוח, למשל בשיגורי מעבורות לחלל וכיוצא בזאת, קירובים גסים כגון אלו אינם מבוצעים ומשתמשים בערכים המדויקים יותר (שגם הם על פי רוב קירובים בפני עצמם, אך בעלי שגיאה נמוכה יותר).
כלבוטק
היסטוריה
כלבוטק החלה את דרכה בערוץ הראשון של הטלוויזיה הישראלית, ב-1974, בהנחייתו של דניאל פאר (כשזה נסע לשליחות בקנדה, מילא את מקומו אריה אורגד). התוכנית יצרה סוג חדש ולא מוכר עד אז, של תחקירים טלוויזיוניים בעלי ערך צרכני כגון השוואות מחירים, מעשי מירמה של סוחרים, סחבת ובירוקרטיה של חברות מסחריות, ארגונים ציבוריים ומשרדי ממשלה. בתוכנית זו גם שודרה פינה מיוחדת של העיתונאי גדעון רייכר שהעלה על סדר היום את היתקלויות האזרחים מול הבירוקרטיה הממשלתית.
בשנת 1983 החליף רפי גינת את דניאל פאר בהנחיית התוכנית. לימים זכתה התוכנית לאחוזי צפייה (רייטינג) מהגבוהים בטלוויזיה בישראל. הוא החל לעשות שימוש נרחב במצלמות נסתרות, ובהתחזויות של תחקירנים במטרה לחשוף מעשי שחיתות. ב-1989 גינת עזב את רשות השידור בעקבות חקירת משטרה נגדו, ואריה אורגד מילא את מקומו. באוקטובר 1990 מונה גבי גזית כמגיש התוכנית, אך אחר כך הוחלט שהוא יגיש תוכנית חדשה בשם "הלילה", והתוכנית יצאה להפסקה. באפריל 1991, החל אלישע שפיגלמן להגיש את התוכנית.
לאחר מספר שנים בהן נעדרה התוכנית, בשנת 1999, חתם גינת על חוזה עם רשות השידור על חידוש התוכנית, אך החוזה בוטל. לאחר שנפתרה הבעיה המשפטית בנושא שימוש בשם התוכנית "כלבוטק", החלה משודרת בזכיינית "רשת" בערוץ 2, שם שודרה בשנים 2000 עד 2012. בינואר 2013 עזב מגיש כלבוטק רפי גינת את ערוץ 2 בטונים צורמים, והתמנה למנכ"ל ערוץ 10 המתחרה. בעקבות כך עברה כלבוטק לשידור בערוץ 10 בחודש אפריל באותה שנה. שנה לאחר מכן, ביולי 2014, פוטר רפי גינת מתפקידו כמנכ"ל הערוץ, ותוכניתו קוצצה משיקולים תקציביים.
שערוריות מפורסמות
בין הפרשיות הצרכניות המפורסמות שהועלו בתוכנית בגלגולה ברשות השידור זכורות בעיקר פרשת "החומוס והקוליפורמים", שבה הוצגו בדיקות מעבדה שהוכיחו כי מנות חומוס המוגשות במסעדות מסוימות, נמצאו לקויות מבחינה תברואתית, פרשת תחנת הדלק פז גשר הירקון שאנשיה לא איפסו את מכונות השאיבה לפני מכירת דלק, ופרשת הכנת הכרוב הכבוש באמצעות כתישתו במגפיהם ורגליהם של עובדי מפעל ייצור השימורים.
אופייה הצרכני של "כלבוטק" הלך והצטמצם עם השנים, והתוכנית שאליה הצטרף עם המעבר לשידור בערוץ 2 העורך גולן יוכפז, החלה עוסקת בעיקר בתחקירים עיתונאיים שבמרכזם עבירות פליליות, רשלנות פושעת, התנכלות ונוכלות הנחשפות בפני הצופה באמצעות המצלמה הנסתרת. בין השנים 1999–2008 חשפה התוכנית שורה של פרשיות שעוררו הד ציבורי רחב, ובעטיין נפתחו חקירות משטרתיות, הוגשו כתבי אישום, ועבריינים נשלחו לכלא. בעקבות תחקירי "כלבוטק" אף הוגשו הצעות חוק לא מעטות ואף אושרו חוקים שהתבססו על ממצאי תחקיר התוכנית.
בין היתר חשפה התוכנית במהלך שידוריה בערוץ 2 את פרשת הילד מומן שתיווי שגופתו הובאה למכון לרפואה משפטית באבו כביר ובשל רשלנות נפגעה מנשיכות חולדות בחדר המתים, פרשת מנהל מחלקת העיניים בביה"ח הממשלתי בנהריה שתמורת שוחד היה משיג ללקוחותיו קרנית להשתלה ומקצר את זמן ההמתנה לניתוח בעבורם, פרשת הפדופיל מאזור הצפון שהטריד ילדה בת 13 ונתפס "בשידור חי", פרשת הפסיכותרפיסט, ד"ר יוסי זיידר, מנחה תוכנית הטלוויזיה "קשר משפחתי", שנחשף בתוכנית כמי שביצע מעשים מגונים בילד שהגיע אליו לטיפול, פרשת הבשר המתובל בסניפי רשת "טיב טעם", ופרשת החתולים במרכז הלוגיסטי של הרשת בעמק חפר, פרשת המוהלים שמשתמשים במכשיר צריבה אסור במהלך בריתות מילה, פרשת החביות שבהן מאחסנות חברות ייצור המיץ מיצים טבעיים, שבהן אוחסנו בעבר רעלים מסוכנים, פרשת ניוד מספרי הטלפון הסלולרי ב"פלאפון" ו"סלקום", פרשת ההקלות שקיבלה חברת "איקאה" מעיריית ראשון לציון כדי שענק הריהוט ייאות לבנות סניף חדש בעיר, וכן שורה של חשיפות של מעשי התעללות קשים בילדים ובקשישים.
שערורייה אחרת קשורה בתוכנית עצמה וברפי גינת. בשנת 1999 הייתה אמורה התוכנית לשוב לשידור בערוץ הראשון לראשונה מזה מספר שנים, אולם טכנאי הערוץ סירבו לשדר את התוכנית עקב מחלוקת עם גינת. הוא נפגע מהיחס אליו, ובינואר 2000 עבר לשדר את כלבוטק בערוץ 2. הקדימון אשר ליווה את השידורים בערוץ 2 כלל את המשפט המפורסם "ושמישהו ינסה לעצור אותי".
אופייה המיוחד של התוכנית יצר מטבע לשון אשר רווחה בשנות ה-90: "אותך לכלבוטק", במשמעות: איום על מישהו להעביר עליו מידע לתוכנית. מנגד, מצאו עצמם אזרחים וגופים שונים כמי שנפגעו מהתוכנית ומפיקיה, ופנו להליכים משפטיים בעילה של הוצאת לשון הרע, עם זה עורכיה של "כלבוטק" מדגישים שוב ושוב כי מעולם לא הפסידו בתביעת דיבה שהוגשה נגדם, וכי מעולם בית משפט לא מנע באמצעות צו איסור פרסום שידורה של תוכנית. כמה מן הדיונים בבית המשפט העליון אודות חופש השידור של התוכנית הפכו לפס"דים מנחים באשר לאיזון שבין חופש העיתונות וחופש הציבור לדעת לבין החשש לפגיעה בשמו הטוב של אדם.
בשנותיה האחרונות הקפידה התוכנית לעקוב אחרי ההשלכות של תחקיריה, מתוך כוונה להדגיש בפני נשואי התחקיר והרשויות כי אין די רק בשידור המידע, אלא יש צורך בתיקון מלא של העוולות. החל משנת 2005 שודרה במשך כמה שנים בתוכנית פינת "מעקב" שבה דיווח גולן יוכפז, על ההתפתחויות בעקבות השידור.
בדצמבר 2012 שודרה בתוכנית כתבת תחקיר ראשונה מסוגה בישראל על ההתעללות בבעלי חיים בתעשיית הבשר, שהתבססה על צילומי סתר שצילמו תחקירני עמותת אנימלס. הכתבה חשפה התעללות קשה ושיטתית בעגלים ובטלאים בידי עובדי משחטת "אדום אדום" של תנובה. בעקבות התחקיר הורשעו ב-2018 בעבירות של התעללות בבעלי-חיים מנהל קו השחיטה במקום וממלא מקומו. ב-2020 נגזר עליהם עונש מאסר שיבוצע בעבודות שירות ותשלום קנס ופיצויים לטובת עמותת אנימלס.
תחקיר נוסף על התעללות בבעלי חיים בתעשיית הבשר, שהתבסס גם הוא על צילומים של תחקירני עמותת אנימלס, שודר ב-2013. בתחקיר נחשפה התעללות בתרנגולים ובתרנגולי הודו במשחטה בשלומי, שהייתה בבעלות זוגלובק. התחקיר חשף בין השאר שימוש במכונה שמשליכה את העופות מגובה רב מהכלובים אל מסילת השחיטה, באופן שגרם לפציעות ולעיתים אף למוות. אחד מעובדי המשחטה צולם כשהוא מושך בכוח תרנגול, באופן שהביא לתלישת ראשו שנתקע במכונה. עובדים תועדו גם בועטים בבעלי החיים ומשליכים אותם באוויר למרחק. בעקבות התחקיר הושבתה זמנית פעילות המשחטה על ידי משרד החקלאות והחברה הודיעה על הפסקת השימוש במכונה שנחשפה בתחקיר. לפי כתבה ב-TheMarker, נרשמות ברשתות שיווק שונות ירידות של 20-5% במכירות החברה. חקירה פלילית נפתחה נגד עובדים במשחטה אך הסתיימה ללא הגשת כתבי אישום.
ביקורת
העובדה שרבים מהתחקירים הובילו לתיקוני עוולות, לחקירות משטרה ולכליאת עבריינים - תרמה לאמינותה, ולמחשבה כי התוכנית שימשה מעין שוטר צרכני במקום בו לא יכולים לפעול גופי אכיפה אחרים. יחד עם זאת קיימת ביקורת בעיקר על הדרך בה עובדות שונות מוצגות באופן הנראה כמציצנות וחדירה מוגזמת לפרטיות. כמו למשל, במקרה בו נשלחה תחקירנית לקבל טיפול מידיו של מטפל אשר נחשף כמבצע בה מעשים מגונים. ביקורת אחרת מתייחסת לעובדה שמסקנות התחקירים שטחיות ונמהרות מידי, ולא תמיד ניתנת זכות תגובה הולמת למי שהואשם על ידי המנחה בגרימת עוול. בעקבות הסרט שיטת השקשוקה בו נטען כי גינת ניסה למנוע חשיפת קשרי הון ושלטון הנוגעת לידידיו משפחת עופר, נשמעת הטענה כי גינת מגונן על שחיתויות של בעלי הון, עיתונאים ופוליטיקאים בכירים אליהם הוא מקורב.
בערוץ 10
ב-24 באפריל 2013 שודר הפרק הראשון של כלבוטק בערוץ 10. הפרק הראשון זכה לרייטינג ממוצע של 23.7%. לאחר עליית התוכנית המירוץ למיליון בערוץ 2 כלבוטק ירדה מרף ה-10% רייטינג, ובשל כך ערוץ 10 הודיע ב-29 במאי 2013 שכלבוטק תעבור להיות משודרת ביום חמישי. בשנת 2014 הודיע הערוץ כי התוכנית תרד לפני סיום העונה משיקולים תקציביים.
דגל שמחת תורה
דגל שמחת תורה (ביידיש: באַנער שמחת תורה) הוא דגל מקושט שמניפים ילדים כחלק ממנהג חגיגות ההקפות הנערכות בחג היהודי שמחת תורה.
במהלך ההקפות נהוג להוציא את ספרי התורה מארון הקודש ולרקוד במעגלים סביב בימת בית הכנסת. דגלי שמחת תורה ניתנים לילדים כתחליף לספרי התורה בעת הריקודים.
מאז החל השימוש בדגל, מהמאה ה-17, עיצובו השתנה בהשפעת אירועים ודמויות בהיסטוריה היהודית.
מנהג הדגל בקהילות אשכנז
כבר במאה ה-17 היה קיים בקהילות אשכנז מנהג הנפת דגלי התורה, בהקפות ערב שמחת תורה היו מגיעים הילדים לבית הכנסת כשדגלים בידיהם. הדגלים במאה ה-17 היו עשויים מגזרות נייר, ולכן היו נקרעים בקלות. לפיכך נותרו במוזיאונים דגלים רק החל מהמאה ה-19. דגל שמחת תורה המודפס הראשון בעולם, הודפס ככל הנראה במרכז אירופה, (יש הסוברים שבווינה, אוסטריה), על הדגל נכתב הפסוק:.
במאה ה-20
משנות השלושים יוצרו דגלי שמחת תורה במספר חברות בארץ ישראל. בירושלים יוצרו דגלים על ידי "זסלנסקי" - חברת ייצור והפצה של דגלים, ובתל אביב חברת "מרכז התמונות" התל אביבית יצרה ייצור המוני של דגלים אלו. "מרכז התמונות" הדפיסו מראות מוכרים בצידו המצויר של הדגל ופיוטי "הושענות" מעוטרים בצידו השני. מוטיב עיצובי בולט היה "ארון הקודש" במרכזו של הדגל, שעוצב כשתי דלתות קרטון בולטות מהדגל, שפתיחתן חשפה בדרך כלל ציור של ספרי תורה כרוכים (ספרי התורה היו אז דגמי תורה אשכנזיים; בשנות השלושים לא היו נפוצים דגמי ספרי התורה הספרדיים).
בעקבות הצלחת צה"ל במלחמת סיני (1956), צוירו בדגלי שמחת תורה בתקופה זו גם חיילים לבושים מדי צבא רוקדים ושרים. גם בעקבות ההצלחה במלחמת ששת הימים (1967) עוטרו הדגלים בדיוקן גאה של חייל, בעיקר על רקע הכותל המערבי בירושלים. בעקבות כיבוש הכותל, חזר הכותל להיות מרכיב חזותי מרכזי בדגלי החג של שנות השבעים, כסמן מאפיין של ישראליות השבה למקורותיה החזותיים היהודיים, וכרקע הוספה תפילה לשלום.
בשנות השמונים החלה דעיכתה של הגרפיקה והאמנות השימושית בדגלי שמחת תורה, שנתפסה כנאיבית, ועלה הביקוש לאמנות ואלמנטים קצביים יותר, כדי להתחרות על תשומת לבם של הילדים. אך בשנות האלפיים דגלי שמחת תורה זכו לעדנה מחודשת, בזכות עיצוב בקו קליל יותר של יצרן מתל אביב.
בחברה החרדית ממשיך המנהג לאורך השנים. לצורך זה מכינים דגלים בכיתות הלימוד וגני הילדים, או שמודפסים דגלים עם מוטיבים מסורתיים. ייצור המוני של דגלים נעשה כיום בסין וגם בארצות הברית; מיעוט מהדגלים מיוצרים בישראל, למשל דגלים שמבטאים קו יהודי תורני (כגון הרב עובדיה יוסף בדרך אל בית כנסת וסוכה בשנות האלפיים). לעיתים קרובות מחזיקים הילדים בחברה הדתית, בנוסף לדגלי שמחת תורה, גם דגלים של תנועות נוער דתיות כגון בני עקיבא, או תנועות של מפלגת ש"ס או של חסידות חב"ד.
בקהילות רבות מקובל לספר לילדים סיפורים על דגלי שמחת תורה ועל התפוח המתוק המונח על ראש הדגל, כסמל ל"מתיקות" התורה.
בספרייה הלאומית קיים אוסף דגלי שמחת תורה.
לקריאה נוספת
בתרבות:
טיטוס פלביוס קלמנס
תולדות חייו
קלמנס נולד בסביבות שנת 60 לספירה לטיטוס פלביוס סאבינוס, אחיינו של אספסיאנוס. שנים ספורות לאחר לידתו, תפס אספסיאנוס את השלטון באימפריה הרומית כקיסר ובכך קלמנס הפך להיות בן למשפחה הקיסרית של רומא.
קלמנס התחתן עם קרובת משפחתו פלאביה דומיטילה, נכדתו של אספסיאנוס. נולדו להם שני בנים, שלחינוכם דאג הרטוריקן מרקוס פביוס קווינטיליאנוס, והם אומצו על ידי הקיסר דומיטיאנוס, בנו של אספסיאנוס, כיורשיו, דבר שחיזק את מעמדו הפוליטי בחצר הקיסר.
קלמנס מונה לתפקיד הקונסול בשנת 95 לספירה, אולם לא הספיק לסיים את כהונתו מכיוון שהוצא להורג על ידי דומיטיאנוס באותה שנה. סיבת הוצאתו להורג לא ברורה, סווטוניוס מוסר שדומיטיאנוס חשד בו שהוא זומם להתנקש בו כדי לזרז את עליית בניו לכס הקיסרות, בעוד דיו קסיוס מוסר שקלמנס ואשתו היו בין אנשים רבים שנרצחו על ידי דומיטיאנוס, באשמת אתאיזם - "סעיף שבו הואשמו רבים אחרים שנסחפו אל אורחות היהודים", וכעונש על כך כמה מהם הוצאו להורג ומאחרים נלקח רכושם.
במסורת היהודית
בכתבי חז"ל נזכר חבר סנאט שאימץ מנהגים יהודים ואף התגייר בסוף ימיו. כשדומיטיאנוס גזר שמד על כל היהודים, הוא התאבד כדי למנוע את ביצוע הפקודה. יש המזהים את חבר הסנאט עם קלמנס, ויש שדחו זיהוי זה.
ברוצלוזיס
ברוצלוזיס (Brucellosis, נקראת גם קדחת מלטה, על שם המקום בו זוהתה לראשונה) היא מחלה הנגרמת על ידי חיידקים מהסוג Brucella המתאכסנים בבעלי חיים, ומדביקים בני אדם (מחלה זואונוטית). המחלה עלולה לגרום להפלות בבעלי חיים, ההדבקה לאדם עלולה לגרום לתחלואה קשה ונגרמת בעיקר על ידי צריכת מוצרי חלב לא מפוסטרים. החיידקים גורמי המחלה מתאחסנים לרוב בצאן ובקר, והדבקה של בני אדם נעשית באופן ישיר, במגע עם הפרשות בעלי חיים, ובעת אכילת בשר נא וחלב לא מפוסטר מבעלי חיים נגועים.
היסטוריה
הקשר בין חיידקי Brucella ובין מחלת הברוצלוזיס נתגלה על ידי אליס קתרין אוונס, בקטריולוגית אמריקאית אשר חקרה את החיידק כבר ב-1917 ופרסמה את ממצאיה בשנת 1927. אוונס קראה למגדלי הבקר לחלב לפסטר את החלב על מנת למנוע התפרצויות של המחלה, אלא שממצאיה התקבלו בספקנות בשל היותה אישה, והעובדה שלא הייתה רופאה. רק לאחר שהממצאים אוששו על ידי חוקרים נוספים התחילו בפיסטור תעשייתי במשקי החלב בארצות הברית.
המחלה בבעלי חיים
החיידק גורם המחלה מתאכסן בקרב בעלי חיים, בעיקר כבשים, עיזים ובקר. בעולם ידועים 4 מינים בסוג Brucella שגורמים מחלה בבני אדם, אך מתוכם רק אחד (B. Melitensis, המדביק בעיקר כבשים ועיזים) קיים בישראל, החל משנות ה-80. בנוסף לבעלי חיים אלו, החיידק גורם המחלה יכול להתאחסן גם בקרב גמלים, כלבים וחזירים. החיידקים גורמי המחלה שורדים מחוץ לגוף בעלי החיים והאדם עד חצי שנה בקרקע ובהפרשות בעלי חיים נגועים ויכולים להוות מקור הדבקה.
ויסלה קרקוב
ויסלה קרקוב (בפולנית: Wisła Kraków, נהגה ויסווה קרקוּף) היא קבוצת כדורגל מהעיר קרקוב שבפולין אשר שיחקה במשך רוב תולדותיה בליגת העל הפולנית וכיום משחקת בליגת המשנה. הקבוצה נוסדה בשנת 1906, והיא נקראת על שם נהר הוויסלה הזורם בעיר. לזכותה 13 אליפויות, והיא אחת מקבוצת הכדורגל הבולטות והמצליחות בפולין. הקבוצה אף זכתה 4 פעמים בגביע הפולני והגיעה לגמר 6 פעמים נוספות.
ברוצלוזיס
המחלה בבעלי חיים
החיידק גורם המחלה מתאחסן בתוך בעלי החיים, בשרידי נפלים ושיליות, ובהפרשות. הדבקה בין בעלי חיים נעשית באמצעות מגע בהפרשות נגועות, וכן על ידי מעבר החיידק מאם לעובר. החיידק גורם המחלה אינו מתבטא בתסמינים משמעותיים בבעלי החיים (למעט גידול בשיעור ההפלות בתקופת ההדבקה הראשונית), ועל כן זיהוי בעלי חיים נגועים בחיידק הוא קשה.
ויסלה קרקוב
הישגי השיא של הקבוצה בזירה האירופית הם 3 זכיות בגביע האינטרטוטו (בשנים 1969, 1970 ו-1973), העפלה לשלב רבע גמר גביע אירופה לאלופות בשנת 1979, העפלה לשמינית גמר גביע אירופה למחזיקות גביע בשנת 1968 ובשנת 1985, והעפלה לשמינית גמר גביע אופ"א בשנת 2003.
ברוצלוזיס
המחלה בבעלי חיים
בעוד זיהוי המחלה והטיפול בה קשים, מניעת המחלה אפשרית באמצעות חיסון עדרי הצאן והבקר, פעולה המבוצעת באופן סדיר בעדרים מפוקחים המגודלים בישראל.
ויסלה קרקוב
בתום עונת 2021/2022 נשרה הקבוצה לליגת המשנה.
ברוצלוזיס
הדבקת בני אדם
מעבר החיידק מבעלי החיים לבני אדם נעשה באופן ישיר: באמצעות מגע עם רקמות נגועות או שתיית חלב לא מפוסטר מזוהם, תיתכן הדבקה גם דרך אכילת בשר נא של בעל חיים נגוע. למוצרי החלב והבשר הנגועים מראה טעם וריח תקינים. מגדלי צאן ובקר ווטרינרים חשופים להדבקה בעיקר באמצעות מגע עם חומר המזוהם בחיידק כמו נפלים או הפרשות של חיה חולה או נשאית. כן תיתכן הדבקה בשאיפת רסס של חומר נגוע ובמגע ישיר עם ריריות כגון לחמית העין.
מועד ההמלטות הוא גורם סיכון משמעותי להידבקות, מכיוון שמרבית ההדבקה בעדר נעשית דרך השליות הנגועות של הצאן.
העברת החיידק גורם המחלה בין בני אדם היא נדירה ביותר, וככלל, בני אדם שנדבקו במחלה אינם מעבירים אותה לבני אדם אחרים.
תסמיני המחלה באדם
מאחר שחיידקי ה-Brucella גדלים באופן איטי, זמן הדגירה הוא ממושך - בין שבועיים ל-4 חודשים, ומהלך המחלה הוא לרוב איטי וממושך. חומרת המחלה אינה אחידה, לעיתים המחלה עשויה להתבטא בצורה קלה למדי, אך לעיתים בצורה חמורה. תסמיני המחלה הנפוצים אינם ספציפיים, וכוללים חום ממושך, הזעת לילה, חולשה כללית, דיכאון, כאבי ראש וגפיים, הגדלת בלוטות לימפה והגדלת כבד וטחול. מאחר שתסמינים אלו אינם ספציפיים ומאפיינים מגוון מחלות אחרות, ובנוסף מהלך המחלה הוא לרוב ממושך ולא סוער, קיים קושי ניכר בהגעה לאבחנה, וכן לקשר אותו למגע עם מוצרי בשר נגועים בעבר.
ישנה חשיבות רבה בזיהוי המחלה בשלביה ההתחלתיים, קודם שתתפשט לאיברים פנימיים, מאחר שיעילות הטיפול כנגדה יורדת עם התפשטות המחלה, בעוד חומרתה עולה. ברוצלוזיס שהחמירה עשויה להמשך תקופה ארוכה מאוד, לפגוע באיברים פנימיים, ולהביא לסיכון חיי החולה.
לעיתים רבות ישנה התפרצות מחודשת של המחלה כעבור זמן מדיכוייה, בשל חיידקים שהתחמקו מהתרופות האנטיביוטיות, והתפתחו לאט במהלך זמן רב.
סיבוכי המחלה
ברוצלוזיס עלולה לפגוע באתרי גוף רבים ומגוונים, המשמעותיים שבהם הם הלב, המוח והעצמות - בשלוש מערכות אלו איחור באבחון ובטיפול עלול לגרום לנזק חמור.
מערכת השלד - לחיידק הברוצלה נטייה להתמקם במח העצם. לעיתים קרובות ניתן לבודד את החיידק בניקור מח עצם. באחוז ניכר (90%) מן החולים בישראל נצפית מעורבות של השלד היכולה להתבטא ב'זיהום פרק' - בעיקר פרקי אגן הירכיים, עמוד השדרה ופרקי הרגליים הגדולים (ירכיים, ברכיים וקרסוליים). ניתן לבודד את החיידק בנוזל הנשאב מן הפרק. דלקת עצם על רקע ברוצלה היא מחלה קשה המגיבה באופן איטי לטיפול, ודורשת טיפול ממושך של עד שלושה חודשים.
מערכת העצבים המרכזית - מעורבות ישירה של מערכת העצבים המרכזית היא נדירה (פחות מ-5%), אך בעלת משמעות חמורה. יכולה להתבטא כדלקת קרום המוח ובמקרים יותר נדירים כדלקת המוח, או מורסה. דלקת קרום המוח יכולה לדמות טרשת נפוצה. ממצא יותר שכיח הוא דיכאון.
לב - אנדוקרדיטיס נצפית בפחות מ-2% מהחולים. מדובר במחלה קשה שקשה לאבחנה מאחר שתרביות הדם יכולות להתעכב עד חודש ימים. לפיכך בכל חשד לברוצלוזיס יש לבצע אקוקרדיוגרפיה של הלב היכולה לתמוך באבחנה זו.
מערכת המין - ברוצלוזיס יכולה להתבטא גם בהפלות, בפגיעה במערכת המין הנקבית והזכרית לרבות פגיעה בפוריות, וכן בדלקות באשך וביותרת האשך.
ברוצלוזיס עלולה לפגוע במערכות נוספות הכוללות את הכבד, מערכת העיכול, דרכי הנשימה, מערכת הדם והעיניים.
טיפול
מאחר שמדובר במחלה הנגרמת על ידי חיידק, הטיפול הוא אנטיביוטי בעיקרו. האנטיביוטיקה המועדפת היא מסוג טטרציקלין (דוקסיציקלין), בשילוב עם אנטיביוטיקה מקבוצת האמינוגליקוזידים כדוגמת סטרפטומיצין או גנטמיצין, או לחלופין שילוב של דוקסילין עם ריפמפיצין. יתרון האפשרות השנייה לטיפול הוא ששתי התרופות ניתנות באופן פומי, אך מאידך, נדרש טיפול ממושך יותר של לא פחות מ-6 שבועות. תרופה נוספת היכולה להחליף את הדוקסילין היא מקבוצת הטרימטופרים - סולפמטוקסזול (רספרים), בשילוב עם אמינוגליקוזיד או ריפמפיצין. עם זאת, קשה מאוד להיפטר מהחיידק לאחר הדבקה, ובלא טיפול מיידי ונמרץ ובעיקר ממושך תיתכן נשאות ממושכת באדם ובבעלי-חיים או הישנות המחלה. טיפול ממושך עד שלושה חודשים נדרש בזיהומי עצם ואנדוקרדיטיס. בזיהומים קשים כגון דלקת קרום המוח נהוג לשלב שלוש תרופות.
מניעה
מאחר שבעלי החיים הם נשאי החיידק גורם המחלה, ישנה חשיבות רבה בטיפול בבעלי החיים על מנת למנוע את המחלה. בישראל מונהג חיסון חובה של הבקר והצאן נגד המינים: B. abortus ו-B. melitensis (לא קיים חיסון כנגד סוגי החיידק האחרים). חיסון זה הוא חיסון חי-מוחלש, שאינו מאושר למתן לבני אדם, מאחר שעלול לגרום למחלה בעצמו. עם זאת, הסיכון למחלה מגיע מעדרי צאן ובקר המגודלים באופן פיראטי, תוך התעלמות מהנחיות משרד החקלאות. צעדי מניעה נוספים נעשים באמצעות איסור על העברת עדרי צאן ממדינות אחרות, וכן איסור על קליטת צאן ממקור לא ידוע לתוך עדר קיים.
קבוצות הסיכון להידבקות במחלה מתחלקות למטפלי הצאן והבקר לצד צרכני החלב והבשר, ועל כן ישנם פעולות מניעה נפרדות:
בישראל
המחלה הייתה נפוצה בישראל במין הנישא על ידי בקר ובמין הנישא על ידי צאן עד ראשית שנות ה-80, אז בוער כמעט המין הנישא על ידי בקר, וכיום המחלה נדירה מאוד בקרב עדרי בקר.
בשנת 1996 עלה חשד להידבקות בקרב עדר היעזים בקיבוץ להב, מה שהוביל להשמדת העדר. במספר מועט של מקרים התגלתה המחלה בעדרי גמלים. מספר המקרים השנתי של המחלה בבני אדם ירד מ-300 מקרים בסוף שנות ה-80, לכ-100 מקרים בראשית עשור הראשון של המאה ה-21. אך החל מ-2004 חלה שוב עלייה במספר השנתי של חולים בישראל, שהגיע לכ-150 מקרים, וב-2013, דיווח משרד הבריאות על כ-340 חולים בנגב, וישנה הערכה כי מספר החולים רב אף יותר. עד אוגוסט 2014 דווח על כ-400 חולים בישראל.
שיעור חיסון העדרים בנגב עמד ב-2013 על כ-30%, וכ-20% מהעדרים חשודים כנגועים בחיידק גורם המחלה. בעקבות כך, יזם משרד החקלאות מבצע חיסון מקיף לאזור הנגב, במהלכו מחוסנים  העדרים על חשבון המדינה, במקביל לרישום והסדרה של העדרים. ב-2014 נרשמה התפרצות משמעותית של המחלה באזור ירכא וואדי עארה, לצד התפרצות קטנה יותר באזור ירושלים, כאשר המקור העיקרי להדבקה היה צריכת גבינות ממקור נגוע, וללא פיסטור.
באוקטובר 2020 בוצע פשיטה על בית גידול פיראטי לכלבים בצפון שהרביע כלבי שי טסו, ונמצא כי הכלבים חולים בחיידק. המקום נסגר באמצעות צו, אולם בעל בית הגידול הצליח להבריח משם את כל הכלבים. במקביל למקרה זה החיידק התגלה בבית גידול נוסף באזור הצפון המגדל בין השאר כלבי פומרניאן. על פי המלצת השירותים הוטרינרים כל מי שרכש כלב גזעי מכל סוג במהלך החצי שנה שקדמה לגילוי מתבקש לגשת עימו לוטרינר ולבצע בדיקה סרולוגית.
שימוש כנשק ביולוגי
החיידק גורם המחלה הוא אחד החיידקים הפופולריים בפיתוח אמצעי לחימה ביולוגיים. במהלך מחקר בחיידק בברית המועצות אירעה דליפה של החיידק שהובילה להתפרצות המחלה בקרב 500 איש. פותח חיסון לבני אדם מהמחלה, שניתן לחיילים הרוסיים במלחמת צ'צ'ניה.
כנסיית סנט קלמנט דיינס
כנסיית סנט קלמנט דיינס (באנגלית: St Clement Danes) היא כנסייה ברובע וסטמינסטר בלונדון.
הכנסייה נמצאת בקרבת בתי המשפט המלכותיים ברחוב סטרנד. את הכנסייה הנוכחית בנה האדריכל סר כריסטופר רן ב-1682. המבנה נהרס במהלך הבליץ במלחמת העולם השנייה ושוקם על ידי חיל האוויר המלכותי בשנת 1958.
אף ששם הכנסייה מופיע בשיר הילדים המפורסם "תפוזים ולימונים", אין מדובר בכנסייה זו. בשיר מדובר על כנסיית סנט קלמנט איסטצ'יפ הנמצאת בסיטי.
היסטוריה
את הכנסייה הראשונה באתר בנו הדנים שהתגוררו באזור זה של לונדון, בין הסיטי לרובע וסטמינסטר, במאה ה-9. בהיות הדנים יורדי ים, הם קראו לכנסייה על שם קלמנס הקדוש - הקדוש המגן על יורדי הים.
במהלך הבליץ, ב-10 במאי 1941 נהרסה הכנסייה לחלוטין (למעט הצריח של גיבס וחלק מהקירות החיצוניים).
הכנסייה המרכזית של חיל האוויר המלכותי
בעקבות מסע התרמה של חיל האוויר המלכותי שוקמה הכנסייה ונחנכה מחדש ב-19 באוקטובר 1957. היא הפכה לכנסייה הרשמית של חיל האוויר. נערכים בה טקסי הזיכרון וההנצחה של החיל, ומצויות בה אנדרטאות רבות ליחידותיו.
על פתח הכנסייה נכתב בלטינית:
<blockquote style="border: 1px solid blue; padding: 2em;"> נבנתה על ידי כריסטופר רן 1682. נהרסה על ידי הברקים של לוחמת האוויר 1941. שוקמה על ידי חיל האוויר המלכותי 1958.
מחוץ לכנסייה עומדים פסלים של שני ראשי חיל האוויר המלכותי בזמני מלחמה: ארתור האריס ויו דואודינג.
על רצפת הכנסייה רשומים שמות 800 בסיסי חיל האוויר המלכותי, תחנותיו, פלוגותיו וטייסותיו, וליד הכניסה לכנסייה נמצא תג חיל האוויר. על רצפת המסדרון הצפוני כתובת הנצחה לחיילי חיל האוויר הפולני שלחמו לצד חיל האוויר המלכותי במלחמת העולם השנייה. ספר זיכרון בכנסייה מכיל את שמות כל אנשי חיל האוויר המלכותי שנפלו בעת מילוי תפקידם ואת אנשי הצוותים האוויריים של ארצות הברית שנפלו על אדמת בריטניה במהלך מלחמת העולם השנייה.
ליד מזבח הכנסייה שלט ועליו שמות חיילי חיל האוויר שהוענקו להם עיטורי צלב ויקטוריה וצלב ג'ורג'. עוגב הכנסייה ניתן לה כמתנה על ידי חיל האוויר של ארצות הברית. חלק מריהוט הכנסייה הוא תרומות של חיל האוויר המלכותי האוסטרלי וחיל האוויר ההולנדי.
שמחה שירמן
שמחה שירמן (נולד ב-30 באפריל 1947) הוא צלם ומורה ישראלי.
ביוגרפיה
שמחה שירמן נולד לאחר מלחמת העולם השנייה לבתיה ודוד, במנזר סנט אוטיליין בגרמניה, שהוסב על ידי האמריקאים לבית חולים לחיילים ולפליטים. בתעודת הלידה שלו נכתב.displaced person) D.P). במאי 1948 עלתה משפחתו לישראל והתיישבה בעיר עכו.
את המצלמה הראשונה קיבל שירמן כשהיה בן 12 מקרוב משפחה מאמריקה שביקר בארץ, ובגיל 15 רכש והקים מעבדת צילום בחדר האמבטיה בבית הקטן בשיכונים של עכו.
בנובמבר 1965 התגייס לצה"ל ועשה את שירותו הצבאי בסיירת שקד כקצין ומפקד בסיירת.
בשנת 1970 החליט שירמן לנסוע לניו יורק כדי ללמוד צילום. בשנת 1972 החל שירמן את לימודיו לתואר ראשון ב-School of Visual Arts, ובשנת 1976 המשיך שירמן בלימודי התואר השני ב-Pratt Institute, שם למד אצל ארתור פריד ושם הכיר והתיידד עם פיליפ פרקיס. עם סיום הלימודים בשנת 1978 וקבלת ה–M.F.A בצילום ואמנות, חזר שירמן עם משפחתו לתל אביב.
שנות ה-70 וה-80
בסוף שנות ה-1970 החל להתבסס מעמדו של הצילום כאמנות בישראל. חזרתם מניו יורק של שירמן ואחרים כמו מיכה קירשנר, אבי גנור ועודד ידעיה, בשנים אלה, הביאה למפנה בתחום הצילום. באותן שנים, פעל לבניית היסודות התאורטיים והמעשיים להוראת הצילום בבתי ספר לאמנות. הוא פיתח ולימד קורסים ב"תולדות הצילום" כחלק מתוכניות הלימודים.
כאמן וכמרצה פעל שירמן רבות למען הלגיטימציה של הצילום והאפשרויות הטמונות בו כמדיום אמנותי ועל מקומו בגלריות ובמוזיאונים, באוספים, פרסים ומלגות. הוא פעל במחויבות להעמקת ההבנה של הצילום כחלק ממסורת והיסטוריה של האמנות, העשרת שפת הביקורת, צמצום הפערים שבין היחס לצילום בארץ בהשוואה למרכזי תרבות בעולם כמו ניו יורק, לונדון ופריז ולמען מימוש המרחב שבו יוכלו יוצרים בתחום הצילום לפעול כשווים ליוצרים מתחומים פלסטיים אחרים.
במסגרת פעילות זו, בין השאר, חברו שירמן, קירשנר וגנור לאברהם אילת ולגליה בר אור, כדי לארגן ולהקים את "הביאנלה הראשונה לצילום ישראלי" במשכן לאמנות עין חרוד. בין השנים 1981–1987 כיהן שירמן כראש המחלקה לצילום במדרשה למורים לאמנות (כיום פקולטה במכללה האקדמית בית ברל). במסגרת עבודתו כראש המחלקה דאג להפיכת מסלול הצילום למסלול התמחות ראשי. כמורה, מהווה תרומתו של שירמן בעיצוב תוכנית הלימודים ודרכי הלימוד וההוראה של הצילום, בסיס לסילבוס האקדמי המוכר במוסדות כמו אקדמיה לאמנות ולעיצוב בצלאל, הפקולטה לאמנויות – המדרשה במכללה האקדמית בית ברל, קמרה אובסקורה וברכז האקדמי - ויצו חיפה.
עבודות
מאז תחילת דרכו, בתוך המסורת של הצילום האמריקאי והיבטים של הצילום האירופאי, עוסק שירמן בתצלומיו בנושאים ביוגרפיים אישיים וקולקטיביים הקשורים בהוויה הארץ ישראלית, בהיסטוריה, בזיכרון, בשואה, במשפחה, בחייל הישראלי, בדיוקנאות, בנופים המשתנים ובים. באמצעות נושאים אלה, דן שירמן בשאלות מורכבות הקשורות למקום ולקיום שלנו. חייו של שירמן, משפחתו הקיימת והחסרה, סביבתו הקרובה והרחוקה, הנופים בהם הוא חי ומסתובב, חוויות הילדות והזיכרונות הקבורים בתת-ההכרה, שאלות של מיניות, שאלות של קיום, של זהות ושל חיים ומוות, כל אלה הם החומרים אותם הוא בוחן ומעבד בעבודתו האמנותית תוך שימוש במדיה של הצילום.
בעיסוקו במשמעות והבנת זיכרון השואה והשפעתם על ההווה והעתיד, באלבומי המשפחה הקיימת והפיקטיבית ובמשפחה עצמה, בנוף הגרמני, בנוף הפולני ובנוף הישראלי, מתמודד שירמן עם שאלות קיומיות עכשוויות, עם דמות הקרבן והמקרבן, היחס לאחר, עם פורענות חברתית-תרבותית המשתקפת בתצלומים של יער, מגדלי שמירה וציידים - טבע דומם פסטורלי עם זיכרון מאיים ומאוים.
את החוויות הקשות של שירמן כמפקד במלחמת לבנון הראשונה, בתקופות מילואים ארוכות בלבנון ובשטחים בתקופת האינתיפאדה הראשונה הוא העלה בתערוכותיו הרבות וגם באמצעות מילים ותמונות בירחון "מוניטין" של אז. כתושב רמת אביב ג' מימיה הראשונים כדיור לזוגות צעירים, ליווה שירמן ותיעד את השתנות גבולות צפון העיר תל אביב. בנסיעותיו לבצלאל הוא עקב אחר השתנות הנוף והסביבה שבאזור מודיעין, בואכה לירושלים. עכו, עיר ילדותו, היא נושא בעבודתו תוך התמקדות בעיר העתיקה וסמטאותיה, בסוסים, הארכיטקטורה הישנה והחדשה, בבית הקברות המוסלמי ובים.
את הים מצלם שירמן גם בתל אביב בהתייחסות לקו האופק - מפגש של ים ושמים - ולמרחב של קיום והתרחשויות יום יומיות ולעיתים בלתי מושגות, בגווני אפור אינסופיים.
הוראה
שמחה שירמן היה לאחד המורים שהשפיעו על דור שלם של צלמים ומורים לצילום והצעיד את המחלקות בהן לימד להישגים מרשימים.
חשדות לפלילים
במרץ 2021 פרסמה העיתונאית שרון שפורר באתר המקום הכי חם בגיהנום האשמות על אונס וניצול מיני של סטודנטיות מצד שירמן.
בעקבות הכתבה חדל שירמן מלהרצות במוסדות האקדמיה לאמנות.
גרבר (פירושונים)
גרבר (Gerber) הוא שם משפחה ממקור גרמני שפירושו בורסקאי. {{פירושונים|
אישים ששמם גרבר:
ראו גם
}}
קבוע דיסוציאציה
קבוע דיסוציאציה (נקרא גם קבוע פירוק, קבוע יינון או קבוע חומציות) הוא קבוע שיווי משקל של תגובת פירוק של מולקולה או קומפלקס. אם קומפלקס AB מתפרק בחלקו למרכיביו A ו-B כי אז קבוע הדיסוציאציה של K:
במונה מופיעים הריכוזים (ליתר דיוק : האקטיבויות) של תוצרי הפירוק במולרים ובמכנה ריכוז הקומפלקס הלא מפורק. במקרה הכללי, כאשר הקומפלקס AxBy מתפרק לx מרכיבי A ולy מרכיבי B יהיה קבוע הדיסוציאציה
קבוע הפירוק לכל קומפלקס תלוי בטמפרטורה ובממס.
עבור חומצה חלשה HA המתפרקת במים לפרוטון H+ ולאניון A- נקרא קבוע הדיסוציאציה במים בשם קבוע החומצה. ככל שקבוע החומצה גדול יותר החומצה נוטה יותר לשחרר פרוטונים במים כלומר מדובר בחומצה חזקה יותר.
סולם פרמינגהם
סולם פרמינגהם הוא מדד להערכת מידת הסיכון של אדם לחלות במחלות לב וכלי דם על סמך גורמי הסיכון לטרשת עורקים. סולם זה נבנה על ידי חוקרים מאוניברסיטת הרווארד העוקבים אחרי תושבי העיירה פרמינגהם אשר במדינת מסצ'וסטס, ארצות הברית.
מרכיבי סולם פרמינגהם
סולם פרמינגהם כולל את גורמי הסיכון הקלסיים לטרשת עורקים, כגון עישון, עודף LDL, חוסר HDL, מין (זכר), גיל, סוכרת ויתר לחץ דם.
ארי ויורם ירזין
קריירה
יורם ירזין נסע בהיותו בן 30, ב-1980, לארצות הברית, שם למד ניהול בתי מלון ומסעדנות במשך ארבע שנים בלאס וגאס. בתום הלימודים עבד ברשת "הייאט" המקומית, וחזר לישראל ב-1988. הוא רצה לפתוח מסעדה בסגנון אמריקאי, שתגיש בשר ותפוחי אדמה ותחזיק מעמד 30 שנה. הוא ואחיו ארי גייסו הון התחלתי מקרובי משפחה וכן משותף נוסף, ופתחו באותה שנה את מסעדת "עד העצם" בהרצליה פיתוח, הקיימת עד היום (2017). סניף שני נפתח ב־2006 באיירפורט סיטי, אך נסגר ושינה את שמו.
כעבור שנה הם רכשו את חלקו של השותף והחזירו את ההשקעה, ולאחר שנתיים פתחו בדרום תל אביב את מסעדת "פסטלינה". השפית של "פסטלינה", יעל הורנשטיין, הפכה לשותפה של האחים ירזין. מאז, בכל מסעדה חדשה שפתחו, הם הפכו את השף או את מנהל המשמרת לשותף, תמורת השקעת הון. כעבור עשור, בשנת 2002, נסגרה מסעדת "פלסטלינה".
ב-2007 אבי קונפורטי עזב את "צ'ימיצ'נגה", אך נותר שותף עסקי ופתח את מסעדת "צפרה" בסמוך, כעבור ארבעה חודשים, ביוני 2007 "צ'ימיצ'נגה" נשרפה, הם שיפצו את המבנה וב-2008 פתחו במקומה את "קפה איטליה", מסעדה איטלקית כשהשף הוא איתי בידרמן. הם פתחו את פיצריית הבוטיק "טוני וספה", שנהפכה לרשת פיצריות, עם השף ליאון אלקלעי, הפיצות נמכרות לפי משקל, כאשר החיתוך נעשה לפי בחירת הלקוח. ב-2011 פתחו בשוק המקורה שבמתחם נמל תל אביב את מסעדת הטאפאס “טאפאס בנמל", כשהשף הוא ברק אהרוני. במאי אותה שנה פתחו את מסעדת "גוז' ודניאל" בכפר בני ציון, ביחד עם עידו פיינר ונטע-לי. הם שותפים גם במסעדת "שניצריה" ברמת החייל ובבית הקפה-מגדנייה "רביבה וסיליה" ברמת השרון. בדצמבר 2012 פתחו בתל אביב את "טאקריה", מסעדת אוכל רחוב מקסיקני. במקביל, הם שותפים במבשלת בירה אלכסנדר. בראשית 2013 פתחו את מסעדת "אנג סו" הסינגפורית. בשנת 2015 פתחו השניים את מסעדת "מגזינו" - מסעדה איטלקית מודרנית ברחוב מנחם בגין בתל אביב. האחים ירזין מכרו את רשת ״עד העצם״ לשותף העסקי שלהם אפי שמש.
יורם ירזין ייבא עם איש העסקים גיל מלמד את משקה האנרגיה רד בול.
בשנת 2017 יצא בהוצאת מטר הספר CAFE ITALIA, פרי עטו של ארי ירזין.
יורם ירזין נשוי בשנית ואב לבת. אשתו השנייה היא הזמרת גלי עטרי, לה נישא ב-2019.
רנה פלמינג
רנה פלמינג (אנגלית: Renée Fleming; נולדה ב-14 בפברואר 1959) היא זמרת סופרן אמריקאית מן השורה הראשונה, ששרה אופרה, ליד וג'אז.
שנות ילדותה ולימודיה
היא נולדה באינדיאנה, פנסילבניה וגדלה ברוצ'סטר, מדינת ניו יורק. שני הוריה הם מורים לפיתוח קול.
רנה פלמינג רכשה את השכלתה המוזיקלית בבית ספר קריין למוזיקה של אוניברסיטת ניו יורק בפוטסדם. בתקופת לימודיה שם התחילה לשיר עם שלישיית ג'אז בבאר ליד הקמפוס. סקסופוניסט הג'אז אילינוי ג'אקט הזמין אותה למסע הופעות עם תזמורתו, אבל היא בחרה להמשיך בלימודי התואר בבית הספר איסטמן למוזיקה של אוניברסיטת רוצ'סטר - בכיתה של ג'ן דה גאטאני ובג'וליארד אצל בוורלי פק.
הקריירה המוזיקלית
פריצת הדרך הראשונה החשובה של פלמינג הגיעה בשנת 1988, כששרה בתפקיד הרוזנת בנישואי פיגארו בגראנד אופרה ביוסטון, טקסס. בשנת 1989 הופיעה לראשונה באופרה של ניו יורק ובבית האופרה המלכותית, קובנט גארדן. בשנת 1991 הופיעה לראשונה במטרופוליטן אופרה. בשנת 1991 גם שרה בפעם הראשונה את "מאנון" באופרה בסטיליה בפריז וקיבלה ביקורות מזהירות.
בנעוריה, נהנתה פלמינג ממוזיקה פופולרית והעריצה את כישרונם של ג'וני מיטשל ואחרים. נוסף לרפרטואר האופראי הסטנדרטי שלה, היא מבצעת מוזיקה חדישה, שירים ממחזות ברודוויי ושאר סוגות פופולריות.
פלמינג שרה בהצגת הבכורה העולמית של "רוחות ורסאי" מאת ג'ון קוריליאנו במטרופוליטן אופרה, השתתפה עם האופרה הלירית של שיקגו בהצגות הראשונות של "סוזנה" מאת פלויד, והופיעה בתפקיד בלאנש בביצוע הבכורה העולמי של "חשמלית ושמה תשוקה" מאת אנדרה פרווין, על פי המחזה של טנסי ויליאמס, עם האופרה של סן פרנסיסקו.
מותה של אליזבת השנייה
עם מותה נפתח באופן רשמי מבצע גשר לונדון, תוכנית מבצעית המפרטת את תהליכי הארגון של הלווייתה וימי האבל.
הידרדרות מצב בריאותה
עם מות בעלה, הנסיך פיליפ, דוכס אדינבורו, באפריל 2021, החל מצבה הבריאותי להידרדר בהתמדה. באוקטובר 2021 החלה להיעזר במקל הליכה במהלך טקסים ציבוריים, כמו בעת שהותה בבית החולים ובוועידת האומות המאוחדות לשינוי אקלים בגלאזגו.
בפברואר 2022, במהלך מגפת הקורונה בממלכה המאוחדת, נמצאה המלכה חיובית לנגיף. הסימפטומים שלה תוארו בידי צוותה הרפואי כקלים, והיא אף בהצהרתה הרשמית לאומה הסבירה שמחלת הקורונה מעייפת ומתישה את האדם מאוד. בהתחשב בהשפעות הבריאותיות של נגיף הקורונה, בעיקר עבור אוכלוסיית הקשישים, הייתה דאגה נרחבת לשלומה באותה עת. עם זאת, שבה לתפקידה ב-1 במרץ.
ביוני נעדרה מטקס יובל הפלטינה למלכותה. מספר כלי תקשורת טענו כי היעדרותה נעוצה בתחושת אי הנוחות כשהרגישה במהלך חגיגות יום הולדתה הרשמי, בהן הייתה מרותקת במידה רבה למרפסת שלה.
אליזבת נכחה בחגיגות ההודיה לנסיך פיליפ במנזר וסטמינסטר ב-29 במרץ, אך לא הצליחה להשתתף בטקס השנתי של יום חבר העמים הבריטי באותו החודש או בטקסים המלכותיים לקראת יום שישי הטוב. היא החמיצה את טקס פתיחת הפרלמנט במאי בפעם הראשונה זה 59 שנים (אליזבת נעדרה מטקס זה ב-1959 וב-1963, כיוון שהייתה בהיריון עם הנסיך אנדרו, דוכס יורק והנסיך אדוארד, דוכס אדינבורו בהתאמה). צ'ארלס, נסיך ויילס בנה והנסיך ויליאם, דוכס קיימברידג' נכדה נכחו במקומה בטקס.
ב-6 בספטמבר, יומיים לפני מותה, נועדה אליזבת עם ליז טראס, ומינתה אותה לראש ממשלת הממלכה המאוחדת. ב-7 בספטמבר, בהתאם לעצת רופאה, נדחתה פגישתה עם שרי הממשלה וטקס השבעתם המסורתי.
8 בספטמבר
בשעה 6:50 בבוקר הוטס צ'ארלס בנה לטירת בלמורל ממשכנו בווינדזור באמצעות מסוקה של המלכה. הוא הגיע לבלמורל לאחר 40 דקות. אן, הנסיכה המלכותית, כבר שהתה בטירה וחיכתה לשאר בני המשפחה להצטרף אליה. קמילה, רעייתו של צ'ארלס, נסעה גם היא למקום, אם-כי לא ברור האם התלוותה לבעלה או הגיעה לבדה. ליז טראס קיבלה עדכון על מצבה הבריאותי הקשה של אליזבת ממזכיר הממשלה סיימון קייס.
בשעה 12:00, במהלך נאומו של ראש האופוזיציה בממלכה קיר סטארמר, הועברה ההודעה על מצבה הבריאותי המידרדר באמצעות פתקים לבכירי ממשלתה של טראס. בערך בשעה 12:30 בצהריים הודיעו רשויות ארמון בקינגהאם כי המלכה נמצאת תחת פיקוח רפואי בטירת בלמורל. בהצהרה נכתב:.
הנסיך ויליאם, הנסיך אנדרו ואשתו סופי והנסיך הארי הודיעו על כוונתם לנסוע לבלמורל, בעוד שקתרין ומייגן שהו בווינדזור ובלונדון בהתאמה. בשעה 12:40 הופסקו כל שידורי התוכניות של שלוחות ה-BBC לטובת עדכונים שוטפים על מצבה של המלכה.
דווח כי בסביבות השעה 14:00 כי רשות השידור הבריטית ה-BBC השעתה את לוח שידוריה עד השעה 18:00 כדי לסקר באופן רציף את מצבה הבריאותי של המלכה. כל כתבי השידור החליפו את בגדיהם לחליפות שחורות. דיווחים שוטפים על מצבה שודרו בערוצים נוספים בממלכה: ITV, ערוץ 4 וערוץ 5.
לפי תעודת הפטירה שלה, שפורסמה שבועות מאוחר יותר, הלכה המלכה לעולמה בשעה 15:10 אחר הצהריים, כתוצאה מ'גיל מבוגר'.
בשעה 15:00 צייצה כתבת ה-BBC ילדה חקים, לפני ההודעה הרשמית, על מותה של המלכה. דקות לאחר מכן מחקה את הציוץ. בשעה 16:30 התבשרה ראש הממשלה ליז טראס על מותה של המלכה.
בשעה 18:30 נודע באופן רשמי באמצעות חשבון הטוויטר של בית המלוכה על מותה.
דקה לאחר מכן הודעה טלוויזיונית ראשונה על מותה שודרה על ידי הו אדוארדס ב-BBC. לאחר מכן הושמע המנון הממלכה המאוחדת. ההערכה היא שלפחות 16 מיליון בני אדם בבריטניה צפו בהודעה על המוות באותה עת.
בהתאם לפרוטוקול מבצע גשר לונדון, דגל הממלכה המאוחדת בארמון בקינגהאם הורד לחצי התורן. בנוסף, דגלי הממלכה המאוחדת שבדאונינג 10 וטירת בלמורל הורדו גם הם לחצי התורן. הנס המלכותי של סקוטלנד הורד לחצי התורן בארמון הולירוד, וגם לדגל ויילס שבארמון קרדיף נעשה אותו הדבר. מאות אנשים התאספו מחוץ לשערי הארמון בלונדון בזמן ההכרזה. אחרים, בעיקר אנשי ציבור, פרסמו את תנחומיהם ברשתות החברתיות.
9 בספטמבר
המלך צ'ארלס השלישי והמלכה קמילה נסעו מבלמורל לארמון בקינגהאם, ובירכו את הקהל המתאבל מחוץ לשעריו. לאחר מכן המלך ערך פגישה אישית עם קהל מצומצם עם ראש הממשלה אליזבת טראס לפני שחלק כבוד לאמו בהודעה ששודרה בפומבי. בארמון וסטמינסטר התאספו חברי פרלמנט כדי להקריא את הודעות הנחמה והמחווה שלהם.
בנאום הראשון של צ'ארלס כמלך בריטניה, הוא הכריז על תקופת אבל שצפויה להימשך כשבעה ימים לאחר הלווייתה הממלכתית של המלכה. הורו להנמיך את כל הדגלים בבתי המלוכה לחצי התורן למעט דגלי הנס המלכותי של הממלכה המאוחדת, אשר בהתאם לפרוטוקול ותיק והן לרצון המלכה, ימשיך להתנוסס בתורן מלא בכל פעם שהמלך נמצא בכל אחד מהאזורים. כל בתי המגורים המלכותיים יהיו סגורים עד לאחר ההלוויה הממלכתית. 96 מטחי כבוד נורו מתותחים בהייד פארק על ידי חיל המלך, במצודת לונדון על ידי חברת הארטילריה הנכבדה, בטירת אדינבורו על ידי רגימנט הארטילריה המלכותי, בטירת קרדיף , בסטונהנג' על ידי גדוד 104 של ארטילריה מלכותית, בטירת קרנרפון, בגני מוזיאון יורק, ועל סיפון ספינות הצי המלכותי. ספר תנחומים מקוון הוקם באתר המשפחה המלכותית. פעמוני כנסיות צלצלו במנזר וסטמינסטר, קתדרלת סנט פול ובכנסיות אחרות ברחבי בריטניה. בטירת וינדזור, פעמון סבסטופול, שמצלצל רק לציון מותם של בכירי המלוכה, צלצל 96 פעמים, פעם בדקה מ-12:00 עד 13:35, לציון 96 שנות חייה של המלכה. ממשלת בריטניה פרסמה הנחיות שיחלו לאורך תקופת האבל הלאומית, וקבעה כי עסקים, שירותים ציבוריים, משחקי ספורט ומקומות ציבוריים אינם מחויבים להיסגר.
בקתדרלת סנט פול התקיים בשעה 18:00 טקס תפילה ואבל בהשתתפות פוליטיקאים בכירים ו-2,000 אנשי ציבור. בטקס נוגן הביצוע הרשמי הראשון של "God Save the King". ראש הממשלה והבישוף של לונדון אמרו הספדים, והארכיבישוף מקנטרברי אמר ברכות ותפילות.
10 בספטמבר
בשעה 11:00 נערך מטח כבוד המסורתי במצודת לונדון, טירת קרדיף, טירת אדינבורו, ארמון קורנט, גיברלטר ובסיסים ותחנות ימיות לרגל כניסתו של צ'ראלס לתפקיד המלוכה. לאחר טקס ההכרזה בירך המלך את פני ההמונים מחוץ לארמון בקינגהאם. כבישים מרכזיים באדינבורו נסגרו כהכנה לתהליך העברת ארון הקבורה של אליזבת מבלמורל לארמון הולירודהאוס ומשם לקתדרלת סנט ג'יילס. מועצת עיריית אדינבורו הייתה אחראית על הארגון בתמיכה של הממשלה והמשטרה המדינית. שלושת ילדיה הצעירים של המלכה: הנסיכה אן ובעלה סר טימותי לורנס, הנסיך אנדרו והנסיך אדוארד ואשתו סופי, יחד עם חמישה מנכדיה: פיטר פיליפס, זארה טינדל, ביאטריס, יוג'יני ולואיז צפה במחוות של העם מחוץ לבלמורל. בניו של המלך, הנסיכים ויליאם והארי הוצבו יחד עם נשותיהם מחוץ לטירת וינזור כדי לקבל את פני הבאים.
באותו היום נאם גסטון בראון, ראש ממשלת אנטיגואה וברבודה, אחת מממלכות חבר העמים הבריטי ובירך את צ'ארלס על הכתרתו למלך. אולם הוא הוסיף כי משאל עם בשאלה "האם אנטיגואה וברבודה תהפוך לרפובליקה" עשוי להתקיים בתוך שלוש שנים.